text: Livsglæde og leg
  21 marts 2013 kl. 15.17
  Der var livsglæde og leg i luften, da en gruppe små børn besøgte et bofællesskab for demente i Fovrfeld ved Esbjerg.
  Idéen om at mødes på tværs af generationer kom, da Ingolf Sørensen var ude at gå tur med personalet.
  Det er anden gang de otte små er på besøg. Besøget er med til at bringe minder frem hos de ældre, der normalt har svært ved at huske.
  Det var især en god dag for Ingolf Sørensen. Men han er langt fra den eneste, der nyder besøget. Det giver noget helt specielt til alle plejehjemmets beboere.
  De ældre og de små har allerede en aftale i næste måned om at hygge.
  